b'\n_START_ARTICLE_\nNikolaj Nikolajevi\xc4\x8d Hovanski\n_START_SECTION_\n\xc5\xbdivljenje\n_START_PARAGRAPH_\nPri treh letih je bil vpisan v Preobra\xc5\xbeenski polk in 1. januarja 1793 je bil kot poro\xc4\x8dnik preme\xc5\xa1\xc4\x8den v aktivno voja\xc5\xa1ko slu\xc5\xbebo. Leta 1805 se je kot podpolkovnik Tavri\xc4\x8de\xc5\xa1kega grenadirskega polka udele\xc5\xbeil bitki pri Austerlitzu. 23. aprila 1806 je postal polkovnik._NEWLINE_Leta 1807 je bil preme\xc5\xa1\xc4\x8den v Pernovski mu\xc5\xa1ketirski polk, s katerim se je bojeval proti Francozom. 27. junija istega leta je postal Dneprovskega mu\xc5\xa1ketirskega polka. Leta 1810 se je udele\xc5\xbeil bojev proti Turkom in 14. junija istega leta je bil povi\xc5\xa1an v generalporo\xc4\x8dnika._NEWLINE_Med veliko patriotsko vojno je bil sprva poveljnik polka, nato pa \xc5\xa1e 2. brigade 18. pehotne divizije. Leta 1813 je postal poveljnik 12. pehotne divizije. 30. avgusta 1814 je bil povi\xc5\xa1an v generalporo\xc4\x8dnika. Po koncu vojne in vrnitvi v Rusiji je postal poveljnik 23. pehotne divizije._NEWLINE_Leta 1821 je postal senator in \xc4\x8dez dve leti je postal generalni guverner Vitebska, Mogileva in Smolenska. 25. avgusta 1828 je bil povi\xc5\xa1an v generala pehote. Leta 1836 je postal dr\xc5\xbeavni svetnik.'